Potrebujem sirup na kašeľ
Mám dráždivý kašeľ pri ktorom vypľúvam hlieny a nejde zastaviť užívam kalcium ale nepomohol mi chcela by som vyskúšať iný sirup ale potrebujem poradiť aký by bol najlepší mám 16 rokov vopred ďakujem
Dobrý deň,
ďakujeme za Vašu otázku.
Kašeľ je obranný reflex, ktorým organizmus udržuje priechodnosť dýchacích ciest. Na kašeľ spojený s tvorbou hlienu je u dospievajúcich starších ako 14 rokov a u dospelých vhodné podávať liek
Acetylcystein
. Používa sa pri ochoreniach dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava. Podáva sa v dávke 1 šumivá tableta denne.
Potrebné je pravidelne dopĺňať pitný režim, vhodné je podávať prieduškové bylinné zmesi.
V prípade, že do 5 dní nebudete pozorovať zlepšenie, alebo sa Váš stav zhorší, je potrebné lekárske vyšetrenie.
Prajem pekný zvyšok dňa.
S pozdravom
PharmDr. Veronika Kiabová